 Sida uu ku soo warramayo wargeyska Daily Mail, Xabsigan caanka ah ee Bastoy waxaa la aasaasay sannadkii 2009 kii kadib amar kasoo fulay wasaaradda garsoorka iyo caddaaladda ee dalkaasi Norway iyadoo loogu tala galay in lagu xidho maxaabiista dambiyada waaweyn gala ee xukunnada dhaadheer lagu xidho sida kuwa gaysta falalka Dilka, Kufsiga, Tuuganimada iyo budhcadka xukunkoodu noqonayo xabsi wakhti dheer ah si dhaqan celin loogu sameeyo ka hor inta aanay dibadda uga soo bixin xabsigaasi Bastoy oo loo aqoonsaday xabsiga dunida ugu raaxada badan ama ugu wanaagsan marka laga hadlayo tashiilaadka ama waxyaabaha adeegga ah ee xabsigaasi dhexdiisa laga helayo ee loogu tala galay qofka maxbuuska ah oo haddii aad aragto aanad marnaba is odhanayn waa goob xabsi ah iyada oo aad kaliya u qaadan doonto uun in uu yahay Huteel weyn oo raaxo. 